open-index/open-wikipedia-markdown huggingface dataset:
Krestonia

**Krestonia** (, myös *Krestonike*, , ) oli antiikin aikainen alue ja myöhempi Makedonian valtakunnan osa pohjoisessa Kreikassa.

## Maantiede

Krestonia sijaitsi Mygdonian sekä nykyisin Chalkidikína tunnetun niemimaan pohjoispuolella. Sen koillispuolella sijaitsivat Sintike ja Odomantike, itäpuolella Bisaltia, lounaispuolella Bottiaia ja luoteispuolella Parorbelia. Alueen läpi virtasi Ekhedoros (nyk. Gallikós) -joki, jonka lähteet olivat myös alueella. Krestonian pääalue sijoittui tämän joen ja Strymon-joen väliselle alueelle.

Krestoniassa sijaitsi Krestonin (myös Krestone) kaupunki.

## Historia

Krestoniaa asutti alun perin sille nimensä antanut krestonien heimo, jonka jäsenistä käytettiin etnonyymejä *Krēstōnaios* () ja *Krēstōniētēs* (). Alueen asukkaat olivat antiikin lähteiden mukaan pelasgilaista alkuperää.

## Lähteet
Aita Kivi

**Aita Kivi**, o.s. Liive (s. 20. joulukuuta 1954 Tallinna, Viro) on virolainen kirjailija ja toimittaja. 

Kivi on valmistunut rakennusinsinööriksi Tallinnan polyteknisestä instituutista 1981. Työskenneltyään alalla 1976–1982 hän aloitti 1983 Valgus-kustantamon teknisen aineiston toimittajana ja on vuodesta 1990 työskennellyt toimittajana eri lehdissä.

## Teokset
;Runokokoelmat 
* *Usaldades* 1986
* *Lendutõusja* 1988
* *Kalender-päevik Aita Kivi luuletustega* 1994
* *Aknalseisja* 1996 
* *Tunde küsimus* 2000.

;Novellikokoelmat 
* *Üheksa avameelset naist* 1991 
* *Teisikud ja armukesed* 1993
* *17 avameelset naist* 2009
;Romaanit 
* * Jumalakäpp* 1996 (toinen painos 2001)
* *Lummus* 2001 
* *Mees nende elus* 2003 
* *Keegi teine*, 2014

## Palkinnot ja tunnustukset
* A. H. Tammsaarelle nimetty Albun kunnan kirjallisuuspalkinto teoksesta *Keegi tein*

## Lähteet
Lynkestis

**Lynkestis** (, ) eli **Lynkos** (, lat. *Lyncus*) oli antiikin aikainen alue ja myöhempi Makedonian valtakunnan osa Ylä-Makedoniassa pohjoisessa Kreikassa.

## Maantiede

Lynkestis sijaitsi Makedonian länsiosassa. Sen koillispuolella sijaitsi Almopia, itäpuolella Bottiaia, kaakkoispuolella Eordaia, eteläpuolella Orestis, länsipuolella Epeiros ja pohjoispuolella Deuriopos. Alueen läpi kulki merkittävä itä-länsisuuntainen tie, myöhempi Via Egnatia. Alueen merkittävin joki oli Erigon.

Lynkestiin tärkein kaupunki oli Herakleia Lynkestis.

## Historia

Lynkestistä asutti alun perin lynkestien tai lynkestisläisten (*Lynkestis*, ) heimo, jolla oli omat kuninkaansa. Tunnetuin näistä oli Arrhibaios peloponnesolaissodan aikaan 400-luvulla eaa. Strabonin mukaan Arrhibaioksen tytär Irrha oli Amyntas III:n vaimon Eurydiken äiti. Makedonialaiset liittivät alueen valtakuntaansa Filippos II:n aikana 300-luvulla eaa., mikä saattoi perustua mainittuun sukuyhteyteen.

Alueen maantiedettä kuvataan usein Makedonian ja Rooman käymien makedonialaissotien yhteydessä, sillä alueella sijaitsi merkittäviä solia.

## Lähteet
Mygdonia

**Mygdonia** () oli antiikin aikainen alue ja myöhempi Makedonian valtakunnan osa. Se sijaitsi pohjoisessa Kreikassa Chalkidikína nykyisin tunnetun niemimaan juuressa sen luoteis- ja pohjoispuolella.

## Maantiede

Mygdonia käsitti tasankoalueen Thermainlahden pohjukassa lännestä Aksios-joelta itään Bolbe-järvelle saakka. Alueen vanhastaan keskeinen kaupunki oli Therme, jonka paikalla hellenistiseltä kaudella lähtien sijaitsi Thessalonike. Mygdonian pohjoispuolella sijaitsi Krestonia, koillispuolella Bisaltia ja länsipuolella Bottiaia. Alueen eteläpuolella sijaitsivat Anthemus sekä Khalkidiken alue, josta koko Chalkidikín niemimaa myöhemmin on saanut nimensä. Mygdonian rannikkoalue tunnettiin nimellä Amfaksitis.

### Polikset

Mygdonian polikset eli kaupunkivaltiot olivat:

* Apollonia
* Arethusa
* Bormiskos
* Herakleia
* Khalestre
* Kissos (?)
* Lete
* Sindos
* Therme

### Muut kaupungit

Mygdonian muiksi kaupungeiksi tai asutuksiksi mainitaan muun muassa seuraavat:

* Altos
* Antigoneia
* Assoros
* Boeros
* Fileros
* Fyska
* Herakleustes
* Kalindaia
* Karabia
* Khaitai
* Ksylopolis
* Melissurgeis
* Moryllos
* Thessalonike (hellenistinen)
* Trepillos

## Historia

Kreikkalaisessa mytologiassa Mygdonia sai nimensä Mygdonista, Areen pojasta. Mygdoniaa asutti alun perin mygdonien (*Mygdones*, ) heimo, jotka olivat traakialaisia. Alueen polikset olivat kreikkalaisten siirtokuntinaan noin 600–400-luvuilla eaa. perustamia. Makedonia valloitti alueen myöhemmin, mutta se säilytti silti entisen nimensä. Alue oli Makedonian hallussa viimeistään Perdikkas II:n aikana noin 432 eaa.

Thessaloniken kaupungin perusti alueelle Makedonian kuningas Kassandros hellenistisen kauden alussa vuonna 316 eaa. Tuolloin asukkaat suurimmasta osasta alueen vanhoista kaupungeista oletettavasti siirrettiin uuteen kaupunkiin.

Alueesta on ottanut nimensä samalla seudulla sijaitseva Oraiókastron kunnan osa Mygdonían kunnallisyksikkö, entinen itsenäinen kunta.

## Lähteet
Odomantike

**Odomantike** (, myös , ) oli antiikin aikainen alue ja myöhempi Makedonian valtakunnan osa pohjoisessa Kreikassa.

Odomantike käsitti Orbelos (nyk. Órvilos) -vuoren alueen sekä sen ja Strymon (nyk. Strymónas) -joen välisen tasangon joen pohjoispuolella. Sen luoteispuolella sijaitsi Sintike, lounaispuolella Edonis, eteläpuolella Bisaltia, luoteispuolella Krestonia ja länsipuolella Parorbelia.

Odomantiken aluetta asutti sille nimensä antanut odomanttien (*Odomantoi*, ) heimo. Nämä olivat paionialaisia. Makedonia valloitti alueen Filippos II:n aikana 300-luvulla eaa.

## Lähteet
MGMT:n diskografia

Tämä on yhdysvaltalaisen rockyhtye **[[MGMT|MGMT:n]]** diskografia. Katso myös luettelo MGMT:n kappaleista.

## Studioalbumit

Listasijoitusten lähde: 

## Singlet

## EP:t

## Lähteet
Orestis

**Orestis** (, myös *Orestias*, ) oli antiikin aikainen alue ja myöhempi Makedonian valtakunnan osa Ylä-Makedoniassa, nykyisen Kastorián alueyksikön alueella pohjoisessa Kreikassa.

## Maantiede

Orestis sijaitsi Makedonian lounaisosassa Pindos-vuoriston alueella, Haliakmon-joen yläjuoksulla. Ainakin pääosa alueesta oli vuoriston itäpuolella. Sen pohjoispuolella sijaitsi Lynkestis eli Lynkos, koillispuolella Eordaia, kaakkoispuolella Elimeia, eteläpuolella Tymfaia ja lännessä Epeiroksen Parauaia.

Orestiin tärkein kaupunki oli Argos Orestikon. Se sijoitetaan nykyisen, siitä nimensä ottaneen Árgos Orestikón kaupungin tienoille. Stefanos Byzantionlaisen mukaan samannimisiä kaupunkeja oli kaksi, toinen Epeiroksessa ja toinen Makedonian Orestiissa, mikä on joskus aiheuttanut sekaannusta.

## Historia

Orestiin aluetta asutti alun perin sille nimensä antanut orestien (*Orestai*, ) heimo. Nämä olivat antiikin lähteiden mukaan alkuperältään epeiroslaisia, joidenkin lähteiden mukaan molosseja. Heimolla oli omat kuninkaansa. Orestien tiedetään sotineen muiden epeiroslaisten kanssa muun muassa Akarnaniaa vastaan. Makedonialaiset valtasivat alueen ja liittivät sen valtakuntaansa Filippos II:n aikana 300-luvulla eaa.

Roomalaisten Filippos V:n kanssa tekemässä rauhassa vuonna 196 eaa. Orestis julistettiin vapaaksi, koska se oli ensimmäisenä kapinoinut Makedoniaa vastaan. Rooman vallattua Makedonian vuonna 168 eaa. ja jaettua sen neljään osaan Orestis kuului todennäköisesti neljänteen osaan.

Nykyinen samalla seudulla sijaitseva Orestídan kunta on ottanut nimensä antiikin aikaisesta alueesta. Antiikin Orestiin alueelta tehtyjä esinelöytöjä on esillä Árgos Orestikón arkeologisessa museossa Árgos Orestikón kaupungissa.

## Lähteet
Krusis

**Krusis** ( tai *Krousis*, ) eli **Krossaie** (, myös , ) oli antiikin aikainen alue ja myöhempi Makedonian valtakunnan osa Chalkidikína nykyisin tunnetun niemimaan länsiosassa pohjoisessa Kreikassa.

## Maantiede

Krusis luettiin joskus osaksi Mygdoniaa, mutta muun muassa Herodotos erotti sen omaksi alueekseen. Hänen mukaansa se käsitti niemimaan länsirannikon Thermainlahden rannalla Poteidaiasta aina Thermeen saakka, josta alkoi Mygdonian rannikko. Krusiin pohjoispuolella sijaitsi Kissos (nyk. Chortiátis) -vuori, itäpuolella Anthemus sekä antiikin aikana Khalkidikeksi kutsuttu alue, josta koko niemimaa on saanut nykyisen nimensä, ja kaakkoispuolella Bottike.

## Historia

Kreikkalaisessa mytologiassa alue sai nimensä Krusiista, joka oli Mygdonin poika. Mygdon oli puolestaan Mygdonian eponyymi heeros, ja näin mytologia kytki alueet yhteen.

Krusiista asutti alun perin krusislaisten (*Krusaioi*, ) heimo. Nämä olivat antiikin lähteiden perusteella traakialaisia. Krusislaiset vaikuttavat hellenisoituneen suhteellisen varhain. 400-luvun eaa. jälkimmäisellä puoliskolla alueen kaupungit kuuluivat Ateenan johtamaan Deloksen meriliittoon. Thukydides mainitsee alueen peltastisotilaat, joiden varustus oli puoliksi kreikkalainen ja puoliksi traakialainen, ja välimuoto raskas- ja kevytaseisesta sotilaasta.

## Lähteet
Andrus Kasemaa

**Andrus Kasemaa** (s. 1984 Viro) on virolainen runoilija. 
 
Kasemaa on opiskellut Tarton yliopistossa kirjallisuutta. Esikoisteoksensa *Poeedirahu* hän julkaisi 2008.

## Teokset
* *Poeedirahu* (Ilmamaa; 2008), runokokoelma
* *Lagunemine* (EKSA; 2009), runokokoelma
* *Kustutamatud õhtud (Tuum; 2012), runokokoelma
* *Leskede kadunud maailm* (Varrak; 2012), proosa
* *Minu viimane raamat* (Varrak; 2014), proosa
* *Ajapüüdja* (Liivi Muuseum, Alatskivi Kogukonna Arenguselts; 2017), kodulooraamat
* *Olla luuletaja'' (Tuum; 2017), runokokoelma

## Lähteet
Parauaia

**Parauaia** (, ) oli antiikin aikainen Epeiroksen maakunnan osa luoteisessa Kreikassa.

Parauaian pohjoispuolella sijaitsi Illyria, itäpuolella Elimeia, eteläpuolella Molossia ja länsipuolella Atintania. Aluetta asutti alun perin sille nimensä antanut parauaiden (*Parauaioi*, ) heimo. Se oli saanut nimensä siitä, että asui alueella virtaavan Aoos-joen varrella.

Parauaia sijoitetaan nykyisten Kónitsan ja Zagórin kuntien alueelle.

## Lähteet
Parorbelia

**Parorbelia** () eli **Orbelia** () oli antiikin aikainen alue ja myöhempi Makedonian valtakunnan osa Makedonian, Traakian ja Paionian rajalla. Nykyisin alue on Kreikan ja Pohjois-Makedonian rajaseutua.

Parorbelia käsitti Barnus- (nyk. Varnoúntas) ja Orbelos (nyk. Órvilos) -vuorten välisen alueen, ja sen nimi viittasi jälkimmäiseen vuoreen. Alueen länsipuolelta virtasi Aksios-joki ja itäpuolelta Strymon-joki. Parorbelian itäpuolella sijaitsivat Sintike ja Odomantike, kaakkoispuolella Krestonia, eteläpuolella Bottiaia, lounaispuolella Almopia, itäpuolella Pelagonia ja pohjoispuolella Paionia.

Parorbeliassa sijaitsi Eidomenen (myös Idomene, Idomenai) kaupunki, joka oli Makedonian pohjoisimpia. Strabonin mukaan alueen kaupunkeja olivat myös Filippupolis, Gareskos, Kallipolis ja Orthopolis.

## Lähteet
Pelagonia

**Pelagonia** ( tai ) on historiallinen alue Balkanilla nykyisen Pohjois-Makedonian eteläosassa. Se oli antiikin aikana Ylä-Makedoniaa ja Makedonian valtakunnan osa sen laajimmassa vaiheessa.

Pelagoniaa asutti alun perin sille nimensä antanut pelagonien (*Pelagones*, ) heimo. Pelagonian pohjoispuolella sijaitsi Paionia ja eteläpuolella varsinaisen Makedonian valtakunnan pohjoisimmat alueet, lännestä itään Deuriopos, Lynkestis ja Almopia.

Pelagoniassa sijaitsi Pelagonia-niminen kaupunki. Alun perin kaupunkeja sanotaan olleen kolme, ja seutu tunnettiin siksi myös nimellä *Tripolitis*, mutta viimeistään kahden muun hävittyä jäljellä jäänyt kaupunki tunnettiin Pelagoniana. Muiksi Pelagonian kaupungeiksi mainitaan Andraristos (tai Euristos) ja Pissaion. Stobi mainitaan joskus Pelagonian kaupunkien joukossa, mutta yleensä osana Paioniaa. Myös Styberra (Stymbara) sijoitettiin joskus Pelagoniaan, mutta yleensä se luettiin osaksi Deurioposta.

Alueesta on saanut nimensä nykyinen Pohjois-Makedonian Pelagonian alue.

## Lähteet

## Aiheesta muualla
Pieris (Traakia)

**Pieris** () oli antiikin aikainen alue ja myöhempi Makedonian valtakunnan osa Traakiassa Egeanmeren pohjoisrannikolla, nykyisen Kreikan koillisosassa.

## Maantiede

Pieris käsitti Strymon- ja Nestos-jokien välisen rannikkoalueen Strymoninlahden pohjoisrannalla sen ja Pangaion-vuoren välissä, Chalkidikína nykyisin tunnetun niemimaan koillispuolella. Thukydideen mukaan alue tunnettiin myös ”Pierian laaksona”. Sisämaassa sijaitsi Edoniin alue ja lännempänä muu Traakia. Rannikon edustalla hieman itään sijaitsi Thassoksen saari.

### Polikset

Pieriin polikset eli kreikkalaiset kaupunkivaltiot olivat:

* Apollonia
* Fagres
* Galepsos

## Historia

Pieristä asutti traakialainen pierien (*Pieres*, ) heimo. Heimo siirtyi alueelle sen jälkeen kun se oli karkotettu idempää Makedonian Pierian alueelta, jonka nimi on samaa juurta, kuningas Perdikkas I:n aikana 600-luvulla eaa. Alueen polikset olivat joonialaisten kreikkalaisten siirtokuntinaan 600–400-luvuilla eaa. perustamia.

Nykyinen samalla seudulla sijaitseva Pangaíon kunnan osa Piereíksen kunnallisyksikkö, entinen itsenäinen kunta, on ottanut nimensä alueesta.

## Lähteet
Sintike

**Sintike** (, ) oli antiikin aikainen alue ja myöhempi Makedonian valtakunnan osa pohjoisessa Kreikassa.

## Maantiede

Sintike käsitti alueen Orbelos-vuoren länsipuolella Strymon-joen yläjuoksun varrella. Sen kaakkospuolella sijaitsi Odomantike, eteläpuolella Bisaltia ja Krestonia ja länsipuolella Parorbelia.

Sintiken kaupunkeja olivat Herakleia Sintike, Paroikopolis ja Tristolos.

## Historia

Sintiken aluetta asutti sille nimensä antanut sinttien (*Sintioi*,  tai *Sintoi*, ) heimo, jotka olivat traakialaisia. Makedonialaiset valloittivat alueen ja liittivät sen valtakuntaansa Filippos II:n aikana 300-luvulla eaa.

Rooman valtakunnan valloitettua Makedonian vuonna 168 eaa. ja jaettua sen neljään tetrarkiaan Sintikestä tuli Bisaltian ohella osa ensimmäistä tetrarkiaa.

## Lähteet
Tymfaia

**Tymfaia** (, ) oli antiikin aikainen alue ja myöhempi Makedonian valtakunnan osa Ylä-Makedoniassa, nykyisen Thessalian pohjoisosissa Kreikassa.

## Maantiede

Tymfaia sijaitsi Pindos-vuoriston alueella Makedonian, Epeiroksen ja Thessalian raja-alueella. Sen pohjoispuolella sijaitsivat Orestis ja Elimeia, kaakkoispuolella Thessalian Perrhaibia ja länsipuolella Pindos-vuoristo ja Epeiros.

## Historia

Tymfaia sai nimensä seudun Tymfe (nyk. Týmfi) -vuoresta. Aluetta asutti alun perin tymfaialaisten (*Tymfaioi*, ) heimo. Antiikin lähteissä nämä kuvataan joskus epeiroslaisiksi ja joskus aitolialaisiksi. Makedonialaiset valtasivat alueen ja liittivät sen valtakuntaansa Filippos II:n aikana noin 350 eaa.

Nykyinen samalla seudulla sijaitseva Metéoran kunnan osa Tymfaían kunnallisyksikkö, entinen itsenäinen kunta, on ottanut nimensä alueesta.

## Lähteet
Lumiukko (täsmennyssivu)

**Lumiukko** voi tarkoittaa seuraavia:

* lumiukko, lumesta tehty hahmo
**[[Lumiukko (kuvakirja)|Lumiukko]]*, brittiläinen, Raymond Briggsin tekemä kuvakirja vuodelta 1978
* *[[Lumiukko (elokuva)|Lumiukko]]*,  brittiläinen, Dianne Jacksonin ohjaama lyhytelokuva vuodelta 1982
* *[[Lumiukko (romaani)|Lumiukko]]*, Jo Nesbøn vuonna 2007 ilmestynyt romaani
* *[[Lumiukko (vuoden 2017 elokuva)|Lumiukko]]*, Jo Nesbøn romaaniin perustuva elokuva vuodelta 2017.
Andrew VanWyngarden

**Andrew Wells VanWyngarden** (s. 1. helmikuuta 1983 Columbia, Missouri) on yhdysvaltalainen muusikko ja lauluntekijä, joka on MGMT-yhtyeen toinen jäsen. Hän perusti MGMT:n vuonna 2002 yhdessä Ben Goldwasserin kanssa.

## Diskografia

### MGMT
* 
* 
* 
* 
* 

## Katso myös
* Luettelo MGMT:n kappaleista

## Lähteet
Phoenix Pyeongchang

**Phoenix Pyeongchang** (olympialaisissa **Phoenix Snow Park**) on talviurheilukeskus Bongpyeong-myeonissa Pyeongchangin piirikunnassa Gangwonin maakunnassa Etelä-Koreassa.

Phoenix Pyeongchangiin rakennetuilla suorituspaikoilla järjestettiin Pyeongchangin 2018 talviolympialaisten freestylehiihto- ja lumilautailukilpailut lukuun ottamatta lumilautailun big airia, joka järjestettiin Alpensia Ski Jumping Centressä. Katsajakapasiteetti olympialaisissa oli 18&nbsp;000, niistä istumapaikkoja oli 10&nbsp;200 ja seisomapaikkoja 7&nbsp;800.

## Rinteet ja hissit
Phoenix Pyeongchangissa on 14 laskettelurinnettä, viisi laskettelupuistoa ja yksi lumikouru, hiihtohissejä on yhdeksän.

;Huomautukset
*Suluissa talviolympialaisten 2018 kisarinteen tiedot.

## Lähteet
*Phoenix Snow Park  PyeongChang2018.com 
*Phoenix Pyeongchang – Ski resort (Trail Map) phoenixhnr.co.kr 
*Phoenix Pyeongchang – 2018 Winter Olympics phoenixhnr.co.kr 
*Phoenix Park Ski Resort snowguidekorea.com
Sintit

**Sintit** ovat Keski-Euroopassa elävä romaneihin kuuluva etninen ryhmä. Sintejä on noin 200&nbsp;000. Intiasta lähtöisin olevat sintit saapuivat romanien muuttoaallon mukana nykyisten Saksan ja Itävallan aluelle myöhäiskeskiajalla. Sintit jakaantuivat lopulta kahteen ryhmään, joista manoucheksi kutsutut romanit asettuivat Ranskan ja Portugalin alueelle sintien jäädessä Keski-Eurooppaan. Sinteillä on oma saksasta vaikutteita ottanut kielensä, joka on läheistä sukua romanikielelle.

Natsit alkoivat vuodesta 1935 viedä sintejä keskitysleireille, erityisesti Auschwitz-Birkenauhun. Ennen sodan päättymistä surmattiin arviolta 25&nbsp;000 sintiä. 

## Lähteet

## Aiheesta muualla
Here Come the Runts

__NOTOC__

**Here Come the Runts** on yhdysvaltalaisen alternative rock -yhtye Awolnationin kolmas studioalbumi, jonka julkaisi Red Bull Records 2. helmikuuta 2018. Albumilta on julkaistu tähän mennessä neljä singleä *[[Passion]]*, *[[Seven Sticks of Dynamite]]*, *[[Miracle Man]]* ja *[[Handyman]]*.

Yhtyeen laulaja Aaron Bruno tuotti, lauloi ja soitti suurimman osan soittimista tälläkin albumilla. Albumi eroaa tyyliltään kahdesta edellisestä albumista ottamalla vaikutteita enemmän tavallisesta rock-musiikista. Albumi nauhoitettiin vuonna 2016 Brunon kotistudiossa, joka sijaitsee Kaliforniassa, Yhdysvalloissa, jossa he eivät ole aiemmin nauhoittaneet materiaalia. 

## Kappaleet
#
#
#
#
#
#
#
#
#
#
#
#
#
#

## Arvostelut
* Metacritic: 65/100
* Spill Magazine: 
## Lähteet

## Aiheesta muualla
* ''Here Come the Runts'' Discogsissa
* ''Here Come the Runts'' - vinyyliversio yhtyeen kotisivuilla
Jorma Kairimo

**Jorma Tapio Kairimo** (s. 30. marraskuuta 1948 Tampere) on suomalainen dramaturgi, teatteriohjaaja ja näytelmäkirjailija.

## Henkilöhistoria
Jorma Kairimo syntyi veturinkuljettaja Rauni Kairimon ja Laura Virtasen perheeseen. Hän solmi ensimmäisen avioliiton 1970 ja jäi leskeksi 1993. Hänen toinen puolisonsa oli vuodesta 1996 näyttelijä Heidi Vaarna. Kairimo tuli ylioppilaaksi 1967 ja suoritti teatteritutkinnon 1972 ja filosofian kandidaatin tutkinnon 1975 Tampereen yliopistossa. Hän aloitti dramaturgin uran vuonna 1973. Hän toimi Rovaniemen teatterin dramaturgina 1974–1977, Tampereen työväen teatterin 1977–1998 ja Kom-tekstin 2000–2002. Kairimo perusti yhdessä Vaarnan kanssa Toijalan Kellariteatterin ja toimi sen dramaturgina vuodesta 2005, kunnes teatteri lopetettiin 2013 Vaarnan sairastuttua. Kairimolle on myönnetty muun muassa Eino Salmelaisen säätiön palkinto (1981, 1995) ja Akaan kulttuuripalkinto (2007).

## Näytelmiä
Kairimo on dramatisoinut ja ohjannut kymmeniä näytelmiä, samoin kuin kirjoittanut itse useita näytelmiä:
* *Ensi suudelman salaisuus*, 2011
* *Keisarin valssi*, 2008
* *Brecht Suomessa*, 2007 
* *Lehtikeisari*, 2007 
* *Neiti Susan Marple ja kadonneen neidon arvoitus*, 2006 
* *Tämä tarina on tosi*, 2005 	
* *Pielisen balladi*, 2004 
* *Pippuri eli Turkkilaisen rantakoiran seikkailuja Pohjolassa*, 2002
* *Minulla oli kesän Helmi*, 2001 
* *Talvisota*, 2001
* *Sibban matka Kolille eli Sibban matka Kolille eli 'Sibeliuksen paluu*', 2001 
* *Three Weeks in the Clouds*, 2000
* *Käytetyn miehen löytö*, 1999 
* *Savottakokki – Lempi eli savottakokin rakkaus*, 1998
* *Kaksin halki pitkän järven*, 1997 
* *Oi kallis Suomenmaa eli hakkaa päälle pohjanpoika*, 1996 
* *Pohjanmaan Antti*, 1995
* *Kappale taivasta*, 1994
* *Tango veressä*, 1994
* *Helppo-Heikki*, 1993
* *Kolme viikkoa pilvissä – Olin hetken löytö*, 1993
* *Kohtalon tango*, 1991 
* *Turmiolan Tommi*, 1991
* *Mua ällös hylkää*, 1990
* *Ottakaamme ilo irti elämästä eli Tannermaista huumaa*, 1988
* *Hätätila*, 1987
* *Kosken korvalla*, 1986
* *Enten tenten höpötintti*, 1983
* *Tangosäveltäjä*, 1983
* *Onnen taikaa eli taistelu hornan aarteesta*, 1981
* *Kuparinen pursi*, 1980
* *Satu ihmeellisestä veturista*, 1980

## Lähteet
Pollyanna McIntosh

**Pollyanna McIntosh** (s. 15. maaliskuuta 1979 Edinburgh, Skotlanti, Yhdistynyt kuningaskunta) on skotlantilainen näyttelijä, ohjaaja ja käsikirjoittaja. Hän on näytellyt vuodesta 2017 yhdysvaltalaisessa AMC:n televisiosarjassa *[[The Walking Dead]]*. 

McIntosh näytteli vuonna 2013 ensi-iltansa saaneessa brittiläisessä draamakomediassa *[[Filth (elokuva)|Filth]]*. 

McIntosh oli naimisissa näyttelijä Grant Shown kanssa vuosina 2004–2011. He erosivat vuonna 2011.

## Lähteet

## Aiheesta muualla
*
Itäisen Suomenlahden luonnonpuisto

**Itäisen Suomenlahden luonnonpuisto** () on joulukuussa 2017 perustettu Venäjän federaation liittovaltiotason luonnonsuojelualue Leningradin alueen Viipurin ja Jaaman piireissä (Kingisepän piiri). 

Suomenlahden itäosassa ja osin Suomen Itäisen Suomenlahden kansallispuiston (Virolahden) naapurina sijaitsevan luonnonpuiston kokonaispinta-ala on 140,86 neliökilometriä. Alue kattaa kymmeniä saaria ja niitä ympäröiviä matalia, alle 10 metrin syvyisiä vesialueita. Luonnonpuistoon kuuluvat seuraavat saaret tai saariryhmät: Pitkäpaasi, Suuri Kalastaja ja Halli (Hallikartti) Virolahden rajan lähellä sekä ulompana merellä sijaitsevat Pohjois- ja Etelä-Viirit, Pien-Tytärsaari eli Säyvö, Tytärsaaren itäosa, Vigrundin saari sekä Seiskarin länsiosa ja sen saaristo.

Luonnonpuiston toteutumista ennakoitiin jo vuonna 2009, tuolloin nimellä *Inkerin luonnonpuisto*.

## Lähteet

## Aiheesta muualla
*Zapovednik "Vostok Finskogo zaliva"(sis. kartta luonnonpuistoon liitetyistä saarista)  (boatclub.ru)
The Party

**The Party** () on vuonna 2017 ensi-iltansa saanut Sally Potterin käsikirjoittama ja ohjaama brittiläinen mustan komedian lajiin kuuluva elokuva, jonka pää- ja sivuosissa ovat Kristin Scott Thomas, Timothy Spall, Patricia Clarkson, Bruno Ganz, Cherry Jones, Emily Mortimer ja Cillian Murphy.

Mustavalkoisena kuvattu *The Party* sai maailmanensi-iltansa vuoden 2017 Berliinin elokuvajuhlilla, missä Sally Potter oli ehdokkaana pääkilpailussa parhaan elokuvan Kultaisen karhun saajaksi. Näyttelijöistä Kristin Scott Thomas palkittiin roolisuorituksestaan parhaan naispääosan Evening Standardin palkinnolla ja Patricia Clarkson parhaan naissivuosan BIFA:lla.

## Juoni
Oppositiopuolueen idealistipoliitikko Janet (Kristin Scott Thomas) on juuri nimitetty Britannian varjohallituksen terveysministeriksi. Janetin ja hänen aviomiehensä Billin (Timothy Spall) kotiin kokoontuu lähimpiä ystäviä juhlimaan sivistyneesti pienimuotoisiin juhliin tuoretta ylennystä. Paikalle saapuu kyyninen, realistinen ja suustaan piikikäs April (Patricia Clarkson) saksalaisen aviomiehensä, henkiparantajana työskentelevän Gottfriedin (Bruno Ganz) kanssa. Lesbopari, sukupuolentutkimuksen professori Martha ja kokkina työskentelevä Jinny (Cherry Jones ja Emily Mortimer), tulee paikalle suoraan raskaustestistä. Ilman vaimoaan paikalle saapuva kiireinen pankkiiri Tom (Cillian Murphy) taas helpottaa oloaan huumeilla. Jokainen vieras tuo oman dramaattisen lisänsä juhlaan, joka alkaa kuohuvalla ja päättyy aseen heilutteluun.

## Näyttelijät

## Tuotanto

*The Party* kuvattiin kahdessa viikossa Lontoossa. Elokuvan tuotantoyhtiöinä olivat Adventure Pictures ja Oxwich Media.

## Julkaisu ja vastaanotto
*The Party* -elokuvan Britannian ensi-ilta oli Lontoon elokuvajuhlilla 10. lokakuuta 2017 ja teatteriensi-ilta 13. lokakuuta 2017. Picturehouse Entertainment oli elokuvan teatterilevittäjänä Britanniassa. Suomessa elokuva sai ensi-iltansa Rakkautta ja anarkiaa -elokuvajuhlilla Helsingissä 16. syyskuuta 2017. *The Party* on tuottanut maailmanlaajuisesti lähes 4,2 miljoonan dollarin lipputulot.

*The Party* on saanut elokuvakriitikoilta myönteisen vastaanoton. Rotten Tomatoes -sivuston mukaan 85 prosenttia kriitikoista on antanut elokuvalle positiivisen arvosanan 7,0/10 keskiarvolla. Keräys perustuu 92 arviointiin. 1 382 käyttäjästä 63 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan 29 arvostelun perusteella elokuva on saanut 72 pistettä sadasta mahdollisesta. Metacriticin kuusi käyttäjää on antanut elokuvalle keskiarvon 6,8/10. Internet Movie Databasen 7 236 käyttäjää on antanut elokuvalle keskiarvon 6,7/10.

## Lähteet

## Aiheesta muualla

* ''The Partyn'' virallinen sivusto  
* 
* 
* 
* ''The Party'' Rotten Tomatoes -sivustolla 
* ''The Party'' Metacriticissä
Marjaana Tulosmaa

**Marjaana Leena Lyylikki Tulosmaa** (s. 1948) on suomalainen sarjakuvalehtien päätoimittaja ja kustannusalan vaikuttaja. Hän toimitti vuosikymmenten ajan useita Semic- ja sen jälkeen Egmont-kustantamon julkaisemia sarjakuvalehtiä. Lehdissä häneen viitattiin yleensä nimellä **M. Tulosmaa**.

Tulosmaa oli muun muassa *[[Suomen MAD]]in* päätoimittajana koko sen ilmestymisen ajan eli vuosina 1982–2005. Hän myös suomensi 1980-luvun alkupuolella muutamia Semicin julkaisemia sarjakuva-albumeja, Tibetin *Chick Billejä* ja Peyon *[[Smurffit|Smurffeja]]*. Muita Tulosmaan päätoimittamia sarjakuvalehtiä olivat muun muassa *[[Mustanaamio (lehti)|Mustanaamio]]*, *[[Tex Willer]]*, *[[Agentti X-9]]*, *Ryhmä-X*, *[[Batman (sarjakuvalehti)|Batman]]*, *Hämähäkkimies* ja *Bamse*.

Tulosmaa oli pitkään Egmont Kustannuksen toimitusjohtaja. Hän jäi eläkkeelle vuoden 2011 alusta.

## Lähteet
Laura Rizzotto

**Laura de Caravalho Rizzotto** (s. 18. heinäkuuta 1994 Rio de Janeiro, Brasilia) on latvialais-brasilialainen laulaja, lauluntekijä, pianisti ja kitaristi. Hän julkaisi ensimmäisen studioalbuminsa nimeltä *Made in Rio* vuonna 2011 Universal Music Brazilin kautta. Albumi sisältää myös kappaleen "Friend in Me". Vuonna 2014 hän julkaisi omakustanteena toisen studioalbuminsa nimeltä *Reason to Stay* ja vuonna 2017 EP-levyn nimeltä *Ruby*.

Rizzotto edusti Latviaa vuoden 2018 Eurovision laulukilpailussa kappaleella "Funny Girl".

## Nuoruus ja koulutus
Rizzotton isällä on Latvian ja Brasilian kaksoiskansalaisuus, ja hänen äitinsä on syntynyt Liepājassa ja asunut lapsuutensa Riiassa. Hänen äitinsä on Portugalin brasilialainen. Hänen perheensä muutti Yhdysvaltoihin vuonna 2005 ja jäi asumaan Edinaan Minnesotaan. Rizzotto vietti lapsuutensa sekä Rio de Janeirossa että Yhdysvalloissa. Koulun jälkeen hän meni opiskelemaan Bostonin Berklee College of Music -kouluun. Vuonna 2013 Rizzotto muutti Los Angelesiin ja kävi siellä California Institute of the Arts -koulua, jossa hän suoritti musiikkitutkinnon. Myöhemmin hän muutti New Yorkiin ja suoritti Columbian yliopistolta maisterintutkinnon musiikista.

## Ura
Vuonna 2009 Rizzotto aloitti musiikkiuransa ja allekirjoitti sopimuksen seuraavana vuonna Universal Music Brazilin kanssa. Hän julkaisi ensimmäisen studioalbuminsa nimeltä *Made in Rio* vuonna 2011, jossa oli mukana Eumir Deodato. Vuonna 2012 Rizzotto esiintyi avajaisnumerona Demi Lovaton *A Special Night with Demi Lovato* -kiertueen Brasilia-konsertin aikana. Vuonna 2014 hän julkaisi itse toisen studioalbuminsa nimeltä *Reason to Stay*. Vuodesta 2016 vuoteen 2017 hän työskenteli Sony Music Entertainmentin palkkaamana Jennifer Lopezin portugalin kielen opettajana. Vuonna 2017 Rizzotto julkaisi ensimmäisen EP-levynsä nimeltä *Ruby*. Hänen toinen EP-levynsä *Amber* julkaistaan vuonna 2018 kunnianosoituksena hänen latvialaisille juurilleen.

Joulukuussa 2017 ilmoitettiin, että Rizzotto osallistuisi vuoden 2018 Supernova -kilpailuun, jossa valittiin Latvian euroviisuedustaja ja -kappale, kappaleella "Funny Girl". Hän eteni televisioituun kilpailuun sen jälkeen kun hän pääsi läpi online-äänestyksestä ja koe-esiintymisestä. Rizzotto kilpaili kolmannessa semifinaalissa 17. helmikuuta, ja hänestä tuli toinen kahdesta kilpailijasta, jotka etenivät 24. helmikuuta pidettyyn finaaliin. 24. helmikuuta hänet valittiin kilpailun voittajaksi.

## Diskografia

### Albumit

### EP-levyt

### Singlet

## Lähteet

## Aiheesta muualla
Antti Marttinen

**Antti Marttinen** (s. 1954) on sarjakuvien suomentaja ja toimittaja.

Marttinen oli vuosina 1989–2008 ilmestyneen *[[Myrkky (lehti)|Myrkky]]*-sarjakuvalehden päätoimittaja sen koko ilmestymisen ajan. Hän suomensi 1980-luvun lopulla ja 1990-luvulla Semic-kustantamon julkaisemia sarjakuva-albumeita, muun muassa Bill Wattersonin *[[Lassi ja Leevi|Lassia ja Leeviä]]*, Gary Larsonin *[[Kaukana poissa]]* -sarjaa sekä André Franquinin *[[Niilo Pielinen|Niilo Pielistä]]* ja *[[Piko ja Fantasio|Pikoa ja Fantasioa]]*. 2000-luvulla hän on suomentanut paljon Jim Davisin *[[Karvinen|Karvista]]*. Marttinen on kirjoittanut yhdessä Juho Juntusen kanssa visailukirjan *Kuka mitä häh? Kysymyksiä suomirockista* (2006).

Marttinen työskentelee nykyään Egmont Kustannuksella. Hän on ollut vuodesta 2009 *[[Korkeajännitys]]*-lehden toimittaja.

## Lähteet
Li’l Red Riding Hood

**Li’l Red Riding Hood** on yhdysvaltalaisen rockyhtyeen Sam the Sham and the Pharaohsin kappale, joka julkaistiin vuonna 1966. Kappale sijoittui Billboard Hot 100 -musiikkilistan 2. sijalle elokuussa 1966 ja kanadalaisen *[[RPM (aikakauslehti)|RPM]]*-aikakauslehden 2. sijalle. RIAA myönsi kappaleelle kultasertifikaatin 11. elokuuta 1966. 

## Lähteet
Wooly Bully

**Wooly Bully** on alun perin yhdysvaltalaisen rock and roll -yhtyeen Sam the Sham and the Pharaohsin 1960-luvulla äänittämä kappale. Kappaleen on tehnyt yhtyeen johtaja Domingo ”Sam” Samudio. Sen julkaisi singlenä pieni memphisläinen XL-levy-yhtiö ja myöhemmin MGM-levy-yhtiö vuonna 1965. ”Wooly Bully” äänitettiin Sam C. Phillips Recording Studio -studiolla Memphisissä. Se oli ainoa studiolla tehty äänite, joka menestyi kansainvälisesti. 

”Wooly Bully” sijoittui Billboard Hot 100 -äänilevylistan toiselle sijalle. RIAA myönsi kappaleelle kultasertifikaatin. Kappale soi vuoden 1987 elokuvassa *[[Full Metal Jacket]]*.

## Lähteet
Montsina

**Montsina** () oli inkeriläinen kylä, joka kuului Järvisaaren luterilaiseen seurakuntaan, nykyään kylän paikka sijaitsee Leningradin alueen Tusinan piirissä Venäjällä. 

Kylä sijaitsi Hattulasta pohjoiseen. Montsina mainitaan ensimmäinen kerta ruotsalaisessa vuoden 1696 henkikirjassa. Montsinassa asui 1800-luvulla alussa luterilaisen kirkon suntio perheineen ja myöhemmin suomalaisia siirtolaisia, jotka vuokrasivat sieltä maata. Järvisaaren seurakunnan hallussa oli Montsinassa 33 desjatiinan maa, jolle 1800-luvun
lopussa rakennettiin talo, josta piti tulla Järvisaaren pappila. Kylän syrjäisyyden takia päätettiin kuitenkin pyytää Hattulan hovinherralta maata kirkonmäeltä, mutta hanke hyytyi.   Vuonna 1926 kylässä oli 7 taloa ja 36 asukasta, kaikki suomalaisia.  Tiettävästi vuonna 1939 kylää ei enää ollut.  

## Lähteet
EYT

**EYT** on lyhenne sanoista **ei ydinteknisesti turvallisuusluokiteltu**.

Ydinvoimalaitosten turvallisuutta koskevan valtioneuvoston asetuksen (717/2013) 4 §:n mukaan ”Ydinvoimalaitoksen turvallisuustoiminnot on määriteltävä ja niihin liittyvät järjestelmät, rakenteet ja laitteet on luokiteltava niiden turvallisuusmerkityksen perusteella”. Lisäksi ”Turvallisuuden kannalta tärkeät järjestelmät, rakenteet ja laitteet on suunniteltava, valmistettava ja asennettava sekä niitä on käytettävä siten, että niiden laatutaso ja laatutason todentamiseksi tarvittavat arvioinnit, tarkastukset ja testaukset (mukaan lukien ympäristökelpoisuus) ovat riittävät kohteen turvallisuusmerkitys huomioon ottaen”.

Ydinlaitoksen järjestelmät, rakenteet ja laitteet on ryhmiteltävä niiden turvallisuusmerkityksen perusteella turvallisuusluokkiin 1, 2, ja 3 sekä luokkaan EYT. Ydinlaitoksen järjestelmät, rakenteet ja laitteet, joilla ei ole merkitystä ydinturvallisuuden kannalta, kuuluvat luokkaan EYT. 

## Lähteet
Jüri Kolk

**Jüri Kolk** (s.  1972  Viro) on virolainen runoilija, kääntäjä ja  kolumnisti.

Kolk on opiskellut Tarton yliopistossa viron kieltä ja kansanrunoutta, mutta teki opinnot keskeytettyään sekalaisia töitä ennen kuin aloitti käännöstoimiston projektijohtajana.

Kolkin esikoiskokoelma *Barbar Conan peeglitagusel maal (ja mis ta seal rääkis) * ilmestyi 2009. Kokoelma oli Betti Alver -kirjallisuuspalkintoehdokkaana. Hän oli jo kuitenkin julkaissut runojaan aiemminkin blogissa ja antologiassa *Pideva ja silmnähtava Pöögelmann* sekä kirjallisuuslehti Vihikissä.  

## Teokset
* *Barbar Conan peeglitagusel maal (ja mis ta seal rääkis)* Tartu: Võluri tagasitulek, 2009
* *Jää on paksem kui veri* Pärnu-Saarde: Jumalikud Ilmutused, 2011
* *Seitse surmavoorust* Pärnu-Saarde: Jumalikud Ilmutused, 2013
* *Ära mine valguse poole* Pärnu-Saarde: Jumalikud Ilmutused, 2013
* *Teisipäevamaa* Pärnu-Saarde: Jumalikud Ilmutused, 2014
* *Otse aia taga* Pärnu-Saarde: Jumalikud Ilmutused, 2014
* *Mee lakkumine ei ole meelakkumine: Jumalikud ilmutused, 2015
* *Suur võidujooks* Tuum, 2015
* *Igapidi üks õnn ja rõõm* EKSA, 2016
* *Roheline suits* Post Factum, 2017
* *Kuu ja kirves* Kingitud Hobune, 2017
* *Naistepäev'' Kingitud Hobune, 2017

## Lähteet

## Aiheesta muualla
*Jüri Kolk: Lyhytproosaa, kertomus, suom. Anniina Ljokkoi, Nippernaati 2
Alfred Schmidt

**Alfred Schmidt** (1. toukokuuta 1898 Hageri – 5. marraskuuta 1972 Tallinna) oli virolainen painonnostaja, joka voitti olympiahopeaa Antwerpenin kesäolympialaisissa vuonna 1920 miesten höyhensarjassa.

## Lähteet
Tiaismarjastajat

**Tiaismarjastajat** (Paramythiidae) on varpuslintuihin kuuluva heimo. Heimoon kuuluu ainoastaan kaksi lajia isomarjastaja (*Paramythia montium*) ja tiaismarjastaja (*Oreocharis arfaki*). Aikaisemmin heimon lajit on luokiteltu kuuluvaksi joko marjastajiin, kukastajiin tai tiaisiin. Ne kuitenkin eroavat näiden heimojen lajeista sekä ulkonäöltään eli morfologisesti että geneettisesti.

Tiaismarjastajien heimon lajeja tavataan ainoastaan Uudesta-Guineasta. Ne ovat kirjavia ja elävät vuoristometsissä. Ravintonaan ne käyttävät hedelmiä ja marjoja ja satunnaisesti hyönteisiä.

## Lähteet
Time to Pretend

**Time to Pretend** on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen debyyttialbumilta *[[Oracular Spectacular]]* 3. maaliskuuta 2008. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.

”Time to Pretend” ylsi Britannian singlelistalla parhaimmillaan sijalle 35. Singlen B-puolena julkaistiin liveversio kappaleesta ”Weekend Wars”.

## Kappaleet
### CD ja vinyyli

### Vuoden 2009 digitaalinen lataus

## Lähteet
Matthew Rhys

**Matthew Rhys Evans** (s. 8. marraskuuta 1974) on walesilainen näyttelijä, joka tunnetaan muun muassa televisiosarjoista *[[Perhesiteet]]* (2006–2011), *[[Americans]]* (2013–2018), *[[Perry Mason (televisiosarja)|Perry Mason]]* (2020–2023) ja *[[The Beast in Me]]* (2025) sekä elokuvista *[[The Edge of Love]]* (2008) ja *[[The Post]]* (2017).

Rhys on seurustellut vuodesta 2013 lähtien näyttelijä Keri Russellin kanssa. Heillä on yksi yhteinen lapsi. Rhys on kymrinkielinen ja kertonut puhuvansa lapselleen vain kymriä.

## Lähteet

## Aiheesta muualla
Kaukoranta

**Kaukoranta** on suomalainen sukunimi, joka on muun muassa seuraavilla henkilöillä:

*Heikki Kaukoranta (s. 1942), sarjakuvien suomentaja ja sarjakuvalehtien päätoimittaja
*Iivari Kaukoranta (vuoteen 1906 *Litton*, 1884–1967), taidemaalari
*Ilpo Kaukoranta (s. 1945), yleisurheiluvalmentaja ja yleisurheilutilastojen ylläpitäjä
*Onni Kaukoranta (1892–1954), jääkärimajuri
*Pasi Kaukoranta (s. 1967), jääkiekkovalmentaja ja -analyytikko, pesäpallojohtaja, opettaja
*Soile Kaukoranta (o.s. *Sandell*, 1942–2004), sarjakuvien suomentaja
*Toivo Kaukoranta (1888–1968), kielitieteilijä ja itsenäisyysaktivisti
*Torsten Kaukoranta (vuoteen 1906 *Kiljander*, 1879–1933), toimittaja, edistyspuolueen sihteeri ja kuoronjohtaja.
Electric Feel

**Electric Feel** on yhdysvaltalaisen rockyhtye MGMT:n kappale, joka julkaistiin toisena singlenä yhtyeen debyyttialbumilta *[[Oracular Spectacular]]* 23. kesäkuuta 2008. Kappale on yhtyeen jäsenten Andrew VanWyngardenin ja Ben Goldwasserin sekä Will Bermanin kirjoittama ja sille kuvattiin edellisen singlen tapaan musiikkivideo.

”Electric Feel” ylsi Britannian singlelistalla parhaimmillaan sijalle 22. Singlen B-puolena julkaistiin remix kappaleesta.

## Kappaleet
### 7 tuuman vinyyli

### 12 tuuman vinyyli

### CD-julkaisu

## Lähteet
Brillante (1754)

**Brillante** eli **San Dionisio** oli Espanjan laivaston vuonna 1753 vesille laskettu Eolo-luokan kaksikantinen 68-tykkinen linjalaiva, joka kuului niin sanottuihin kahteentoista apostoliin.

## Valmistus

Richard Roothin suunnittelema alus tilattiin 15. kesäkuuta 1752 Reales Astilleros de Esteirolta Ferrolista, missä köli laskettiin 11. elokuuta 1752. Alus laskettiin vesille 20. elokuuta 1754.

## Palvelus
Alus saapui 12. toukokuuta 1758 *Paderoson* ja *Neptunon* kanssa Ferrolista Cadiziin päällikkönään Manuel de Guirior. Alus kohtasi algerialaisia merirosvoja ja siirrettiin Ferroliin 1760 ja 1761. Alus teki partiomatkan Ferrolista Itämerelle vieraillen matkalla Englannin ja Ranskan satamissa, mistä se palasi 1764 Cadiziin.

Alus lähti 1765 Cadizista Cartagena des Indiasiin ja Havannaan, mistä se palasi 26. syyskuuta 1766 Cadiziin. Alus saapui 15. elokuuta 1770 Ferroliin.

Kesäkuussa 1779 alus osallistui 1. Englannin kanaalin sotaretkeen. Se kuului Córdovan laivastoon, joka kaappasi 9. elokuuta 1780 brittiläisen 52 aluksen saattueen Cabo de Sao Vicenten edustalla. Alus kuului 1780 laivastoon, joka saartoi Gibraltaria. Kesäkuussa 1781 se osallistui 2. Englannin kanaalin sotaretkeen. Alus oli 21. lokakuuta 1782 Cape Spartelin taistelussa, jossa sai haavoittui viisi miehistönjäsentä.

Alus tuhoutui 10. lokakuuta 1790 tulipalossa ollessaan huollettavana Cartagenassa.

## Lähteet
*
*

### Viitteet
Siberian Breaks

**Siberian Breaks** on yhdysvaltalaisen rockyhtye MGMT:n kappale, joka julkaistiin toisena singlenä yhtyeen toiselta studioalbumilta *[[Congratulations (albumi)|Congratulations]]* 17. huhtikuuta 2010. Kappale on yhtyeen jäsenten Andrew VanWyngardenin ja Ben Goldwasserin kirjoittama.

Single julkaistiin 12 tuuman vinyylilevynä ilman B-puolta.

## Kappaleet
### Vinyylijulkaisu

## Lähteet
Eighties Coming Back

**Eighties Coming Back** on Ruffusen esittämä kappale, jolla se edusti Viroa vuoden 2003 Eurovision laulukilpailussa Riiassa. 

Kappale sijoittui Euroviisuissa 26 maan joukosta 14 pisteellä sijalle 21. 

## Lähteet
It’s Working

**It’s Working** on yhdysvaltalaisen rockyhtye MGMT:n kappale, joka julkaistiin kolmantena singlenä yhtyeen toiselta studioalbumilta *[[Congratulations (albumi)|Congratulations]]*. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.

Digitaalisen latauksen singlen B-puolena julkaistiin Violensin remix kappaleesta.

## Kappaleet
### Digitaalinen lataus

## Lähteet
Sierra Leone Independence Movement

**Sierra Leone Independence Movement** (**SLIM**) oli sierraleonelainen poliittinen puolue, joka perustettiin vuonna 1957. Puoluetta johti Edward Wilmot Blyden III (Edward Wilmot Blydenin pojanpoika). 

SLIM liitettiin syyskuussa 1958 Kono Progressive Movement -puolueeseen, jolloin ne yhdessä muodostivat Sierra Leone Progressive Independence Movement -puolueen. 

## Lähteet
Trimelliittihappoanhydridi

**Trimelliittihappoanhydridi** (C9H4O5) on aromaattisiin karboksyylihappoanhydrideihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä ja lisäksi siitä valmistetaan useita muita orgaanisia yhdisteitä. 

## Ominaisuudet
Huoneenlämpötilassa trimelliittihappoanhydridi on hygroskooppista väritöntä kiteistä ainetta. Yhdiste reagoi helposti veden kanssa, jolloin se hydrolysoituu trimelliittihapoksi.Yhdiste liukenee muun muassa asetoniin ja etyyliasetaattiin ja reagoi alkoholien kanssa. Trimelliittihappo ärsyttää ihoa, silmiä ja hengitysteitä

## Valmistus ja käyttö
Perinteisesti trimelliittihappoanhydridiä on valmistettu hapettamalla pseudokumeenia typpihapolla. Tehokkaampi menetelmä on kuitenkin hapetus ilman hapen avulla koboltin, mangaanin ja bromin seoksen toimiessa katalyyttinä. Reaktiossa muodostuu trimelliittihappoa, jota kuumentamalla muodostuu trimelliittihappoanhydridiä. Trimelliittihappoanhydridiä käytetään valmistettaessa polyamidi-imidihartseja, joita muodostuu trimelliittihappoanhydridin ja amiinien tai isosyanaattien välisellä reaktiolla. Tämän lisäksi yhdisteestä valmistetaan polyestereitä, erityisesti PVC:n muovinpehmentiminä käytettäviä estereitä, pinta-aktiivisia aineita sekä erikoiskemikaaleja.

## Lähteet
Eero Rautiola

**Eero Ilmari Rautiola** (16. tammikuuta 1921 Kemi – 2. elokuuta 2010) oli suomalainen maastohiihdon arvokisaedustaja ja Suomen-mestari.

Eero Rautiola alkoi kilpailla nuorten sarjoissa ennen Talvisotaa. Hän voitti Suojeluskuntanuorten mestaruden niin 15-vuotiaissa kuin 16-vuotiaissa. Vuonna 1941 hän voitti Ounasvaaran kisoissa nuorten sarjan. Jatkosodan vuosina hän voitti oman divisioonansa mestaruuden kolmena vuonna. Vuonna 1945 hän kilpaili yhdistetyssä saavuttamatta vielä suurten kilpailujen menestystä. Vuonna 1948 Rautiola nousi kansalliseen tietoisuuteen voitettuaan joulukuun 1947 lopussa pidetyt Vuokatin olympiakatsastukset pikamatkalla eli 18 km:llä. Hänet valittiinkin St. Moritzin kisojen olympiajoukkueeseen.

Rautiola sijoittui vuonna 1948 Sankt Moritzin olympialaisissa 18 kilometrillä 12:nneksi. Rumfordin MM-kilpailuissa 1950 hän oli 50 kilometrillä 17:s ja 18 kilometrillä 30:s. Hän voitti Suomen-mestaruuden 15 kilometrillä 1948 sekä saavutti 30 kilometrillä SM-hopeaa 1950 ja SM-pronssia 1947. Salpausselän Kisoissa hän sijoittui neljänneksi 50 kilometrillä 1950. Ounasvaaran kisoissa 1948 hän voitti 18 kilometrin kilpailun, sijoittui 50 kilometrillä viidenneksi ja osallistui kaksi tuntia 50 kilometrin hiihdon jälkeen vielä yhdistetyn mäkiosuudelle päätyen yhdistetyn kisassa toiseksi.

## Lähteet
* 

### Viitteet
Kaido Höövelson

**Kaido Höövelson** (s. 11. marraskuuta 1984), tunnetaan myös nimellä **Baruto Kaito** (), on ensimmäinen sumopainin ammattilaisuran tehnyt virolainen. Hänen sumopainiuransa alkoi vuonna 2004, mutta hän joutui lopettamaan uransa polvivamman takia syksyllä 2013.

## Lapsuus ja uran alku
Höövelson syntyi Länsi-Virumaalla, Väike-Maarjassa 11. marraskuuta vuonna 1984. Hän vietti lapsuutensa perheen karjatilalla. Hänen isänsä kuoli kun hän oli kuusitoistavuotias. Höövelson pelasi nuorempana koripalloa ja juniorina harrasti judoa jossa saavutti useita Viron mestaruuksia. Hän voitti sumopainissa myös avoimia suomenmestaruus- ja pohjoismaidenmestaruuskilpailuja.

## Ura
Höövelson alkoi ammattilaisuransa vuonna 2004, ja hän käytti ottelunimeä Baruto. Uransa aikana hän voitti useita eri tasojen otteluita, ja oli yksi Viron seuratuimmista ammattilaisurheilijoista. Vuoden 2010 kesällä Baruto nousi Japanin sumorankingissa toiselle sijalle. Se oli hänen ammattilaisuransa paras saavutus. Hän olisi luultavasti saavuttanut korkeimman tason sumopainissa, jollei olisi joutunut lopettamaan polvivamman takia.

## Uran jälkeen ja yksityiselämä
Ammattilaisuransa lopetettuaan Höövelson ilmoitti muuttavansa takaisin kotiseudulleen Länsi-Virumaalle. Hän on jatkanut edelleen Budō-lajien harrastamista ja kertoi *The Japan Times* -lehdelle, että hänen painonsa on pudonnut 25 kilogrammaa. 

Barutosta on tehty dokumenttielokuva *Baruto - Lost in Translation* () vuonna 2009. Hän on myös ollut näyttelijänä japanilaisessa televisiosarjassa sekä virolaisessa lasten elokuvassa *Soppalinnan salaseura* ().

Vuoden 2009 helmikuussa hän meni naimisiin neljä vuotta aiemmin tapaamansa 26-vuotiaan Vladivostokinvenäläisen Elena Tregubovan kanssa. Vuonna 2012 Kaido Höövelsonille myönnettiin Valkoisen Tähden ritarikunnan III luokan mitali. 

## Kuvia

Baruto.jpg|Baruto vuoden 2010 tammikuussa Sumo Tournamentissa Tokiossa, Japanissa.
Teenetemärgi üleandmine Barutole.jpg
Baruto 08 Sep.jpg|Baruto Kaito vuonna 2008.
Baruto-1.jpg|Baruto Kaito vuonna 2009.
Baruto.JPG|Baruto Kaito 16. maaliskuuta 2010.
把瑠都関.jpg|Vuonna 2009 Osaka.


## Lähteet
*

### Viitteet

## Aiheesta muualla
*Tapology - MMA Fighter Page: Baruto Kaito (&quot;Baruto Kaito&quot;) 
*Metropolis Magazine: From Chonmage to Chokeholds 
*Baruto Kaito Rikishi Information
Kulttuuriykkönen

**Kulttuuriykkönen** on kulttuurin ajankohtaisohjelma Yle Radio 1 -kanavan arki-iltapäivissä ja Yle Areenassa. Ohjelmaa juontavat Pauliina Grym, Pia-Maria Lehtola, Nicklas Wancke, Juhani Kenttämaa ja Ville Talola. Tuottajana toimii Olli Kangassalo.

*Kulttuuriykkönen* on keskusteluohjelma, eli studiossa tai muussa lähetyspaikassa on mukana yksi tai useampia vieraita, joiden kanssa juontaja keskustelee.

*Kulttuuriykkönen* tekee suoria lähetyksiä maanantaista perjantaihin klo 15.02–15.55. Perjantain muita päiviä viihteellisempi lähetys kulkee nimellä ”Kulttuuriykkösen Perjantaistudio” (vuoteen 2022 asti ”Kisastudio”), jonka vakiovieraita ovat olleet muun muassa Kari Enqvist, Helena Ranta, Sami Kuusela, Matti Rämö, Jouni Kemppainen, Heikki Pursiainen ja Jarkko Tontti.  Kaikki *Kulttuuriykkösen* ohjelmat ovat kuunneltavissa myös Yle Areenassa ja podcasteina.

*Kulttuuriykkösen* ensimmäinen lähetys oli 8. tammikuuta 2018. Ohjelma korvasi aiemmin samalla lähetyspaikalla lähetetyt ohjelmat *Kultakuume* ja *Kantapöytä*.

## Lähteet
Alien Days

**Alien Days** on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen kolmannelta studioalbumilta *[[MGMT (albumi)|MGMT]]* 20. huhtikuuta 2013. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.

Single julkaistiin C-kasettina ja sen B-puolena on kappale ”Message 7 from Hearty White”.

## Kappaleet
### C-kasetti

## Lähteet
Edwin Barclay

**Edwin James Barclay** (5. tammikuuta 1882 – 6. marraskuuta 1955) oli liberialainen poliitikko. True Whig Party -puoluetta edustanut Barclay oli valtion 18. presidentti vuosina 1930–1944. Hänen virka-aikanaan Liberia oli Yhdysvaltojen liittolainen toisen maailmansodan aikaan. Barclayn vanhemmat olivat kotoisin Länsi-Intiasta. 

## Lähteet
Run (Remixes)

__NOTOC__

**Run (Remixes)** on yhdysvaltalaisen alternative rock -yhtye Awolnationin ensimmäinen remix-albumi, joka koostuu vuoden 2015 *[[Run (albumi)|Run]]*-albumin kappaleista tehdyistä remixeistä. Albumin julkaisi Red Bull Records 9. syyskuuta 2016.

## Kappaleet
#
#
#
#
#
#
#
#
#

## Lähteet
Pyhän Markuksen kirkko (Royal Tunbridge Wells)

**Pyhän Markuksen kirkko** () on kyläkirkko Royal Tunbridge Wellsissä Englannin kirkon Rochesterin hiippakunnassa. Kirkko on Grade II* suojelukohde vuodesta 1974 alkaen.

Uusgoottilaista tyyliä edustava kirkko vihittiin käyttöön 21. elokuuta 1866, alle kaksi vuotta peruskiven muuraamisen jälkeen. Rakennusmateriaali on paikallista hiekkakiveä ja sisäseinät tiiltä.

## Lähteet
Back From Earth

__NOTOC__
**Back From Earth** on yhdysvaltalaisen alternative rock -yhtye Awolnationin ensimmäinen extended play -albumi ja julkaisu Red Bull Records -levy-yhtiöllä. Albumi julkaistiin 18. maaliskuuta 2010, se sisältää hittisinglen Sail ja Innerpartysystemin remixin kappaleelle Burn It Down.

## Kappaleet
#
#
#
#
#

## Arvostelut
* Consequence of Sound: C- 
## Lähteet
Hiipinän kansallispuisto

**Hiipinän kansallispuisto** (, ) on 848,04 neliökilometrin laajuinen Venäjän federaation liittovaltiotason luonnonsuojelualue Hiipinätunturien seudulla Murmanskin alueella. Kansallispuisto perustettiin helmikuussa 2018.

Kuolan niemimaan keskiosassa, noin 100 kilometriä Suomen rajasta sijaitseva kansallispuisto on jylhää luontomatkailusta kiinnostuneiden retkeilijöiden suosimaa maastoa. Sille tyypillistä ovat tunturit (korkein 1&nbsp;201 m), tundra, lumenviipymäalueet ja pohjoiset havumetsät. Seudulla on saamelaisten muinaisten riittipaikkojen myötä myös mielenkiintoinen kulttuurihistoriansa. 

## Kuvia

Tiedosto:Осень в Хибинах.jpg|Ruskaa Hiipinätuntureilla.
Tiedosto:Гора Чивруайлатв.jpg|
Tiedosto:Малый Вуъявр и Юкспорр с Тахтарвумчорра.jpg|
Tiedosto:Озеро в долине реки Чивруай.jpg|
Tiedosto:Вид из Лапландского заповедника.jpg|
Tiedosto:Crossing a river by a fallen tree.jpg|Tunturipuron ylitys.
Tiedosto:Akyaky.jpg|Retkeilijöitä hiihtovaelluksella.


## Lähteet

## Aiheesta muualla

*национальный парк "Хибины"  (oopt.aari.ru)
*Peter Johansson, Laura S. Lauri & Yury L. Voytekhovsky (2014): Barents tour for geoturists (Geomatkailijan Barentsin kierros; Баренц тур для геотуристов; Rundtur i Barents for geoturisten; pdf)  (gtk.fi)
Edward James Roye

**Edward James Roye** (3. helmikuuta 1815 – 11. helmikuuta 1872) oli Liberian 5. presidenttinä vuodesta 1870 kukistamiseensa 1871 asti. Hän oli ensimmäinen täysin mustaihoinen henkilö, josta tuli Liberian presidentti. 

Royen vanhemmat olivat igbojen etniseen ryhmään kuuluvia, jotka olivat kotoisin nykypäivän Nigerian alueelta.

## Lähteet